Kalev Pensa
Kalev Pensa (11. jaanuar 1929 Tartu – 31. mai 2016) oli eesti tõstetreener. Ta lõpetas 1964 Võnnu maanoorte kooli. Tõstetreeninguid alustas 1947 Tartu Spordiselts Kalevis August Ivaski juhendamisel. Püstitas 1949 kärbeskaalus vasaku käega rebimises Eesti rekordi 47,5. Töötanud treenerina 1950–1988 Tartu Spartakis ja Tartumaa Jõus. Tegutsenud ka tõstespordikohtunikuna. Olnud 1996–98 Tõstespordiliidu juhatuse liige ja 1989–2000 Tartumaa spordiklubi Jõud esimees.